18/09/2012 | Administración LocalMunicipal
Narón
Secretaría
Aprobación definitiva do Regulamento do servizo de emerxencias, protección civil, extinción de incendios e salvamento do Concello de Narón

O Pleno municipal de Narón, na sesión celebrada o día 26 de xullo de 2012, aprobou inicialmente o Regulamento do Servizo de Emerxencias, protección civil, extinción de incendios e salvamento do Concello de Narón. Transcorrido o prazo de exposición pública sen que se presentasen alegacións, o devandito acordo queda elevado a definitivo, procedéndose á publicación do texto íntegro do devandito regulamento. REGULAMENTO DO SERVIZO MUNICIPAL DE EMERXENCIAS, PROTECCIÓN CIVIL, EXTINCIÓN DE INCENDIOS E SALVAMENTO DO CONCELLO DE NARÓN. EXPOSICIÓN DE MOTIVOS O risco que acompaña ao ser humano ao longo da súa historia adopta novas formas hoxe en día debido ao desenvolvemento industrial e tecnolóxico, ás diversas interaccións co ambiente, á evolución da poboación e mais ás modalidades de ocupación do territorio. Narón, polas súas características xeolóxicas, orográficas, climáticas e hidrográficas, así como pola súa posición xeográfica, ven soportando nos últimos 10 anos unha serie de emerxencias de diverso tipo e gravidade: As anteriores emerxencias temos que lles engadir o conxunto de riscos cotiáns que afectan á vida, o ambiente e aos bens dos veciños/as do municipio. Ambas as modalidades de riscos e de emerxencias requiren o establecemento dun marco legal propio que articule un sistema de resposta e xestión, no que se defina nitidamente as responsabilidades e a actuación do Concello de Narón con competencias en materia de protección civil e prevención e extinción de incendios. A protección civil atopa o seu fundamento xurídico na obrigatoriedade de garantir o dereito á vida e integridade física como primeiro e máis importante de tódolos dereitos fundamentais – art.15- nos principios de solidaridade territorial –art.2º e nas esixencias esenciais de eficacia e coordinación administrativa –art.103-. O Concello de Narón, no ano 2009, pon en marcha un Servizo de Protección Civil, para darlle continuidade ao traballo iniciado no ano 1992 polos voluntarios/as da Agrupación de Protección Civil, que de xeito altruista e voluntario, colaboraban na medida das súas posibilidades, prestando axuda e auxilio en situacións de emerxencia e/ou accidentes cotiás. A existencia do Servizo Municipal de Emerxencias, Protección Civil, Prevención e Extinción de incendios e Salvamento do Concello de Narón, se fundamenta xurídicamente na Lei 2/1985, do 21 de xaneiro, sobre Protección Civil, o Real Decreto 407/1992, do 24 de abril, polo que se aproba a Norma Básica de Protección Civil, e a Lei 5/2007, do 7 de maio de emerxencias de Galicia, que recollen a participación, responsabilidade e competencias dos concellos e alcaldes en materia de protección civil e prevención e extinción de incendios e salvamento, tendo un papel importante o concello por ser a administración mais próxima aos cidadáns. A Lei 5/2007, no seu artigo 10 apartado c) establece que no sistema integrado de protección civil e emerxencias de Galicia, e sen prexuízo das competencias doutras administracións públicas, correspóndelle aos municipios, a prestación dos servizos de protección civil e a actuación inicial ante calquera situación de emerxencia que se detecte. A Lei 7/1985 de 2 de abril reguladora de bases de réxime local, establece no seu artigo 26 apartado c, a competencia dos municipios con poboación superior a 20.000 habitantes-: protección civil, prestación de servizos sociais, prevención e extinción de incendios e instalacións deportivas de uso público. INTRODUCCIÓN Na fundamentación da exposición de motivos da Lei 2/85, se identifica a protección civil como “protección física das persoas e dos bens en situación de grave risco colectivo, catástrofe extraordinaria ou calamidade pública, nas que a seguridade ou a vida das persoas pode perigar ou sucumbir masivamente”. No art.1 define que a acción permanente das administracións orientaranse ao estudo e prevención das situacións de grave risco, catástrofe ou calamidade pública e á protección e socorro de persoas e bens, no caso de que se produzan esas situacións. Definese a protección civil como un servizo público no cal garántese a participación dos cidadáns mediante o cumprimento dos correspondentes deberes e a prestación da súa colaboración voluntaria, a través das agrupacións de voluntarios de protección civil (AVPC). De aí que o concello de Narón una nun mesmo servizo, as tarefas que dan cumprimento ao preceptuado no art.1 da Lei 2/85, sendo un dos primeiros na creación dun servizo integral de Emerxencias, Protección Civil, Prevención e extinción de incendios e Salvamento, acorde aos tempos actuais. Por último, o artigo 27.1 preceptúa que correspóndelles aos concellos de máis de 20.000 habitantes, crear o servizo municipal de protección civil e xestión de emerxencias así como o servizo de prevención, extinción de incendios e salvamento, que reforza máis o expresado. O exercicio destas competencias ten que levarse a cabo fundamentalmente mediante actuacións do concello e do alcalde coa colaboración dun concelleiro delegado, así como coa intervención coordinada dos servizos municipais adicados de xeito ordinario e permanente ó cumprimento dos fins coincidentes coas necesidades derivadas das situacións de emerxencia nos casos de grave risco, catástrofe ou calamidades públicas. Posta de manifesto a intención do Goberno Local de mellorar e seguir prestando este servizo básico de intervención en emerxencias e protección civil dentro de termo municipal de Narón, para garantir unha coordinación preventiva e operativa respecto da protección de persoas e bens en situacións de emerxencias, recoñecida ao Concello a competencia na materia conforme dispón o art.25. a) e 26 c) da Lei 7/1985, de 2 de Abril, Reguladora das Bases de Réxime Local e a potestade regulamentaria ao abeiro do disposto no art.4.1º. a) do citado texto legal, considérase o regulamento o instrumento axeitado para aquela finalidade e redáctase o presente texto para a regulación das actividades levadas a cabo polo Servizo Municipal de Emerxencias, Protección Civil, Prevención e Extinción de incendios e Salvamento. TÍTULO I.- DAS DISPOSICIÓNS XERAIS CAPÍTULO I.- DO OBXETO E ÁMBITO DE APLICACIÓN Artigo 1. Do obxeto. O obxeto do presente Regulamento é aprobar as normas ás que haberá de axustarse a organización e funcionamento do Servizo Municipal de Emerxencias, Protección Civil, Prevención e Extinción de Incendios e Salvamento (SME) do concello de Narón ao amparo do establecido na Lei 7/1985, do 2 de abril, Reguladora das Bases de Réxime Local, Lei 2/1985, do 21 de xaneiro, sobre Protección Civil e Lei 5/2007, do 7 de maio, de Emerxencias de Galicia. Artigo 2.- Do ámbito de aplicación. O ámbito de actuación do Servizo de Emerxencias, Protección Civil, Prevención e Extinción de Incendios e Salvamento será o termo municipal de Narón. O Concello de Narón poderá suscribir nos términos da vixente lexislación de Réxime Local, convenios de colaboración na prestación de servizos en concellos limítrofes. CAPÍTULO II.- DO MARCO BÁSICO DE ORDENACIÓN Artigo 3. Da normativa aplicable. O Servizo Municipal de Emerxencias, Protección Civil, Prevención e Extinción de Incendios e Salvamento do Concello de Narón, se fundamenta xuridicamente na Constitución Española, Lei 2/1985, do 21 de xaneiro, de Protección Civil, Lei 7/85, do 2 de abril, reguladora das Bases do Réxime Local, Real Decreto 407/1992, do 24 de abril, polo que se aproba a Norma Básica de Protección Civil, Lei 5/2007, do 7 de maio de emerxencias de Galicia, que recollen a participación, responsabilidade e competencias dos concellos e alcaldes en materia de protección civil, prevención e extinción de incendios e salvamento, así como nos Regulamentos e Ordenanzas aprobadas polo concello de Narón. Artigo 4. Da denominación. A denominación do Servizo Municipal de Emerxencias, Protección Civil, Prevención e Extinción de Incendios e Salvamento do Concello de Narón será a de “Emerxencias Narón”. Artigo 5. Da natureza xurídica e mando do Servizo 1. Emerxencias Narón é un servizo público de titularidade municipal, con estrutura e organización xerarquizada, baixo a superior autoridade do Alcalde.2. Posibilitase a participación cidadá nas actividades da protección civil local a través da agrupación de voluntarios (AVPC), vinculada ao servizo municipal de emerxencias e protección civil do cal depende orgánica e funcionalmente, sen perxuicio da súa propia estrutura interna. Artigo 6. Da misión e funcións a desenvolver.1. Emerxencias Narón é un servizo municipal dependente do Concello de Narón, deberá centrarse na previsión dos riscos que afecten a poboación do municipio, a prevención en situacións de risco e catástrofes para a poboación, a planificación e a intervención ante as distintas situacións de emerxencia que poidan desencadearse no territorio municipal.2. Emerxencias Narón, exercerá as seguintes funcións en virtude da dispoñibilidade de persoal e medios. Estas funcións propias dun servizo de emerxencias, protección civil, prevención e extinción de incendios e salvamento irán encamiñadas a: 1) Executar as operacións necesarias para o control das emerxencias coas axudas técnicas necesarias.2) Actuar en sucesos descontrolados con ameazas para as persoas e o medio ambiente.3) Executar as operacións necesarias para o control da prevención e extinción de incendios.4) Executar as operacións necesarias para salvar vidas en perigo.3. As tarefas do servizo comprenderán: 3.1. Tarefas de previsión, que implica o estudio dos riscos que poidan afectar ao municipio, os efectos destes riscos, así como o territorio e os elementos que poidan verse afectados: a) Dispoñer de medios e modelos que poidan predicir sucesos non desexados e avalia-las consecuencias e danos. b) Elaborar un inventario de riscos potenciais que afectan ao municipio.2.2. Tarefas de prevención, que corresponden á implantación do conxunto de medidas e actuacións encamiñadas á evitar ou diminuí-las situacións de risco: a) Colaboración e participación na elaboración do Pemu, Plans de actuacións municipais, e en xeral, calquera outro instrumento de planificación de protección civil no ámbito municipal. b) Participar na elaboración da normativa local en materia de emerxencias, protección civil, prevención e extinción de incendios e salvamento. c) Convenios con entidades e organismos, públicos ou privados, para mellorar a prestación de servizos, d) Elaborar propostas para corrixir deficiencias observadas que poidan supor un risco evidente. e) Desenvolvemento dos Plans elaborados con motivo de actos ou eventos que supoñan un risco importante para as persoas e/ou bens. f) Charlas e actividades formativas que se leven a cabo en centros escolares e organismos públicos e/ou privados.3.3. Tarefas de planificación, coa consciencia de que aínda que se plasme nun documento, debe ser unha ferramenta organizativa que predetermine as actuacións e procedementos para dar unha resposta ante situacións de risco colectivo e situacións de emerxencia. Estas tarefas continúan indefinidamente no sentido de ter que implantar o previsto nos plans e manter permanentemente a súa eficacia. a) Elaborar, implantar, manter e revisar o Pemu. b) Elaborar, implantar, manter e revisar os Plans específicos doutros riscos que afecten ao municipio e que non estean previstos nos plans especiais da comunidade autónoma. c) Colaborar e apoiar na elaboración dos plans de autoprotección dos edificios públicos municipais. d) Prestar apoio na elaboración dos plans de autoprotección de empresas e instalación previstos na norma básica de autoprotección. e) Crear un rexistro de plans de autoprotección no ámbito local. f) Planificar os distintos operativos organizados polo Concello nas materias concernientes a Emerxencias, protección civil, prevención e extinción de incendios e salvamento. Para os cales será preciso comunir con alomenos un mes de antelación polo servizo organizador ou tramitador do evento. g) Coordinar a organizar a realización de exercicios e simulacros relativos aos plans de protección civil municipal. h) Elaborar e manter actualizado o catálogo de medios e recursos mobilizables. i) Velar pola correcta funcionalidade e o correcto mantemento das infraestructuras asociadas aos plans. j) Levar a cabo campañas de información e formación asociadas á implantación dos plans.4.4. Tarefas de intervención, que corresponden á actuación inicial para protexer ás persoas e bens, a través da intervención propiamente dita e a coordinación cas distintas administracións públicas, cando os medios municipais non sexan suficientes. a) Actuación en sinistros na forma máis rápida e segura posible actuando en coordinación baixo as ordes do seu superior inmediato. b) Actuación en accidentes de estrada; atención ás víctimas, excarceración e rehabilitación. c) Búsca, rescate e salvamento de persoas en situacións difíciles. d) Extinción de incendios e salvamento de persoas e bens. e) Extinción de incendios forestais en colaboración co Distrito Forestal competente na materia en caso de peligro inmininte para persoas ou bens (Aqueles declarados nivel I). f) Retirada de árbores, ramas e outros elementos que obstaculicen a vía pública ou supoñan un risco en situación de emerxencia. g) Anegamentos en edificacións e estradas. h) Colaboración coas Forzas e Corpos de Seguridade e CAE 112 Galicia en casos de emerxencia, sempre e cando éstas o requiran. Artigo 7. Do ámbito territorial 1. Emerxencias Narón só poderá actuar no ámbito territorial do municipio de Narón, sen perxuicio do disposto no número 2 deste artigo.2. Emerxencias Narón poderá actuar fora do ámbito territorial do municipio de Narón, sempre que se dean as seguintes circunstancias: a) Que sexan autorizados polo Alcalde ou Concelleiro Delegado do Servizo, e ante a imposibilidade dos anteriores, polo Xefe do Servizo ou Coordinador, que evaluará a situación e informará tan pronto como sexa posible á autoridade local. b) Que sexan requiridos polo xefe de intervención competente no territorio para o que se precisa a axuda en situación de emerxencia e informando ao CAE 112 Galicia. c) Por convenio de colaboración con municipios limítrofes. d) Os servizos que se realicen fora do propio municipio, faranse baixo a dependencia directa dos seus respectivos mandos. Artigo 8. Da actuación en locais con medios propios Emerxencias Narón non estará obrigado a actuar en locais, dependencias ou establecementos sitos no termo municipal que dependan de organismos, persoas ou entidades que conten con medios propios suficientes para a atención do sinistro, agás no caso de que as circunstancias ou magnitude deste fagan prever riscos para terceiros. Artigo 9. Da dispoñibilidade nos orzamentos A Corporación Municipal arbitrará nos seus presupostos os medios necesarios para a procura de persoal e material específico que garanta a actuación inicial do Servizo Municipal de Emerxencias, Protección civil, Prevención e Extinción de Incendios e Salvamento ante calquera situación de emerxencia as 24 horas durante os 365 días do ano. Artigo 10. Comisión de asesoramento de compras A Comisión estará integrada pola xefatura do servizo e un membros da escala operativa, que se encargarán de decidir a necesidade de compra de novos materias e útiles para o servizo, tendo en conta os orzamentos municipais para tal fin. Será a encargada da xestión da compra do vestiario dos membros do servizo cos que se poderá negociar as prendas necesarias para cada ano. TÍTULO II.- DA ESTRUCTURA E ORGANIZACIÓN DE EMERXENCIAS NARÓN CAPÍTULO I.- DAS ESCALAS E CATEGORÍAS Artigo 11. Da estructura do Servizo: escalas e categorías. Corresponde ao Alcalde organizar e estructurar o servizo, promover e supervisar as medidas de prevención e actuación establecidas no regulamento e premiar, corrixir ou suspender aos compoñentes do servizo, de acordo coas normas e lexislación vixente. O Servizo axustarase á seguinte estructura, en canto a escalas e categorías, según a normativa de réxime local da seguinte maneira: 1.- Escala Superior, que comprende a seguinte categoría: - Inspector Xefe de emerxencias Esta escala se clasifica no Grupo A (subgrupos A1/A2) 2.- Escala Executiva: - Sarxento de emerxencias. Esta escala se clasifica no Grupo -subgrupos C1 3.- Escala Operativa: - Cabo de Emerxencias. - Axente de Emerxencias. - Peón de Emerxencias. As categorías de Oficiais, e Axentes clasificaranse no grupo C2, pasando ao grupo C1 no momento de existir cobertura legal para tal cambio. As Categoría de Peón clasificarase no grupo C2. Os Choferes e Operarios actuais deberan englobarse nunha mesma categoría que se denominaría Axente para o cal deberan posuír o carne de Conducir que habilite conducir os vehículos asignados o servizo. Artigo 12. Do ingreso 1- O ingreso na categoría de Inspector Xefe Coordinador efectuarase por oposición ou concurso-oposición.2- O ingreso na categoría de Sarxento de emerxencias efectuarase por promoción interna, dentro da categoría de Cabo 3- O ingreso na categoría de Cabo efectuarase por promoción interna dentro da categoría de Axente.4- As categorías de Axente, Peón e efectuaranse por concurso-oposición ou oposición. CAPÍTULO II.- DA CONFIGURACIÓN DO PLANTEL DE EMERXENCIAS NARÓN. Artigo 13. Do número mínimo de efectivos. O plantel de Emerxencias Narón orientará a súa estrutura cara un número mínimo de efectivos de acordo cos criterios que se establecen de seguido, atendendo a diversos factores concorrentes, incluíndo o elemento poboacional. Artigo 14. Dos criterios en torno a categorías e mando.1- Emerxencias Narón organizarase de modo que o número mínimo de efectivos en cada quenda sexa de 3, incluíndo entre eles, como mínimo a un cabo e un axente de emerxencias.2- Contémplase a posibilidade de establecer a quenda de noite de xeito localizado. A medida que se vaia dotando de persoal suficiente, irase cubrindo progresivamente a quenda de 24 horas.3- A dotación de persoal administrativo, tenderá a ser ta tal que permita, manter como mínimo 1 persoa de luns a venres en quenda de mañá. CAPÍTULO III.- A XEFATURA DO SERVIZO E FUNCIÓNS DO PERSOAL DE EMERXENCIAS NARÓN. Artigo 15. Do Xefe do Servizo.1- O Xefe do Servizo será o Inspector Xefe de emerxencias, que ostentará a condición de Xefe de Servizo.2- En caso de vacante, o Inspector Xefe de emerxencias será sustituido polo Sarxento de emerxencias, en caso de necesidade polo Cabo ou axente Artigo 16. Funcións do Xefe do Servizo. Corresponderá ao Inspector Xefe Coordinador a dirección, coordinación e supervisión das operacións do Servizo, así como a administración que asegure a súa eficacia, mediante o desenvolvemento das seguintes funcións: a) Dirixir, organizar e coordinar a actuación e funcionamento dos servizos do SME, entendidos como servizos e protección civil, salvamento, prevención e extinción de incendios en emerxencias b) Asistir ao alcalde nas tarefas relacionadas coa SME que sexan da súa competencia. c) Propoñer ao alcalde o número de efectivos necesarios para garantir a funcionalidade e operatividade do Servizo. d) A Coordinación das diferentes seccións en que se estrutura o SME. e) Esixir a tódolos subordinados o cumprimento dos seus deberes, sen prexuízo das atribucións que correspondan a cada funcionario. f) A proposta de formación, estudos e proxectos para a renovación e perfeccionamento dos procedementos de actuación. g) Elaborar a memoria anual do Servizo e propoñer os proxectos dos orzamentos municipais. h) Elevar á alcaldía os informes que, sobre o funcionamento, organización e mellora dos servizos, estime oportuno ou lle sexan requiridos. i) Propoñer ao alcalde a iniciación de procedementos disciplinarios aos membros do SME, cando haxa motivo, e a concesión de distincións no seu caso. j) Facelas propostas necesarias ao alcalde para garantir unha formación inicial e continua do persoal. k) Formar parte da Xunta Local de Protección Civil e asistir á Xunta Local de Seguridade cando sexa requirido. l) Acompañar, cando se lle requira, aos membros da Corporación aos actos públicos aos que asistan. m) Manter o necesario grado de comunicación coa xefatura doutros Servizos de Emerxencias, Protección Civil, Prevención e Extinción de Incendios e Salvamento doutras Entidades Públicas, e outros órganos de emerxencias e Forzas e Corpos de Seguridade en orde a unha eficaz colaboración en materia de seguridade e protección civil n) Velar polo cumprimento do presente Regulamento e demais normativas que sexan de aplicación. o) Promove-la firma de Convenios con entidades e organismos, públicos ou privados, que supoñan unha mellora para a prestación de servizos. p) Planificar as propostas de gastos e inversión. Artigo 17. Funcións do sarxento de emerxencias a) Exerce-la dirección, mando e inspección do Servizo, dependendo xerarquicamente do Inspector Xefe. Poderá sustituilo nos supostos de ausencia de este, ou cando o posto se encontrara vacante. b) Sen prexuízo da tramitación do correspodente expediente e posterior coñecemento ao superior xerárquico, en caso de urxencia inmediata e extrema necesidade, poderá adoptar as medidas que considere convenientes. c) Distribuir os efectivos do persoal adscrito ao Servizo. d) Impulsa-la creación da Xunta Local de Protección Civil. e) Promove-la elaboración e actualización do Plan de Emerxencias Municipal (Pemu) e Plans de actuacións municipais, e en xeral, calquera outro instrumento de planificación de protección civil no ámbito local. f) Organizar e coordinar a realización de exercicios e simulacros relativos aos plans de ámbito municipal. g) Asesorar aos centros escolares na redacción do seu plan de autoprotección e colaborar na realización de exercicios e simulacros. h) Promocionar campañas de información e formación relacionadas coa implantación dos plans de ámbito municipal. i) Controlar as instalacións e medios asignados ao Servizo. j) Asistir aos sinistros que pola súa gravidade requiran a súa presenza. k) Participar en reunións periódicas co persoal. l) Dirixir e coordinar, co auxilio do persoal do Servizo, a Agrupación de Voluntarios de Protección Civil. Artigo 18.- Funcións do Cabo de Emerxencias. a) Planificar a formación continua do persoal do Servizo na súa quenda. b) Vixiar o estado de funcionamento do material e control de almacenes. c) Control, mantemento e xestión do parque móvil do Servizo. d) Arquivos e ficheiros técnicos. e) Control das necesidades de material e propostas ao respecto. f) Coordinar as actuacións nos sinistros de importancia que se produzan durante a súa quenda. g) O Oficial, durante a súa quenda, asumirá o mando de todo o persoal do servizo operativo adicado a atención das emerxencias. h) Requirir a presenza do auxiliar do coordinador nos sinistros que estime necesarios. i) Auxiliará ao auxiliar do coordinador nas funcións propias da súa competencia e o sustituirá nos casos de enfermidade ou ausencia sen prexuízo da contraprestación que lle corresponda. j) Terá a obriga de vixiar e instruír ao persoal nas tarefas diarias. k) Coidará que o persoal ao seu cargo vista o uniforme regulamentario, e actúe coa necesaria celeridade, dando conta de calquera anomalía ao seu superior. l) Colaborar na coordinación dos distintos eventos organizados polo Concello, en materia de Emerxencias, Protección Civil, Prevención e Extinción de Incendios e Salvamento. Artigo 19.- Funcións dos Axentes de Emerxencias. a) Prestar servizo de garda na quenda que lle corresponda. b) Atender tódalas emerxencias e incidencias que lle sexan encomendadas ao Servizo. c) Manexo de vehiculos municipais baixo as indicacións dos seus superiores. d) Cando non estea intervindo nalgunha emerxencia, estará cumprindo tarefas de mantemento, manobras ou prácticas que se fixen. e) Conservar en bo estado o seu equipo persoal e diverso material empregado, dando conta ao xefe inmediato do mal estado de calquera elemento do mesmo para o seu amaño ou substitución. f) Ser perito no manexo dos aparellos, ferramenta e útiles propios do Servizo. g) Atender e participar en todas as funcións e traballos de prevención que realice o servizo. h) Colaborar na coordinación de actividades da AVPC Ditas funcións estarán en consonancia e serán acordes coas capacidades do servizo e dos medios dispoñibles, tanto materiais como persoais. Ademais das funcións arriba indicadas, serán tamen funcións propias e específicas as indicadas no anexo I do presente regulamento. Artigo 20.- Funcións do Peón de Emerxencias. Será función do peón de emerxencias colaborar cos Axentes de emerxencias nas súas funcións e baixo a súa supervisión. Artigo 21.- Funcións do persoal administrativo. a) Recepción e atención de chamadas. b) Levará a cabo a redacción dos pertinentes informes e xestións administrativas que lle sexan encomendados. c) Será o encargado/a da tramitación administrativa. d) Será o encargado do rexistro e arquivo da documentación do servizo. e) Realizará as estatísticas dos servizos prestados. CAPÍTULO IV.- AS ORDES, PARTES E COMUNICACIÓNS Artigo 22.- Do conduto regulamentario.1. A tramitación de ordenes, informes e solicitudes relacionadas co servizo, realizaranse a través do conduto regulamentario, que non é outro que o emprego da estrutura xerarquizada do Servizo.2. As ordenes de servizo, complexas ou de certa trascendencia, deberán ser cursadas por escrito.3. No caso de desacordo coas ordes recibidas, os integrantes de Emerxencias Narón poderán solicitar motivadamente aos seus superiores a emisión das mesmas por escrito. Artigo 23.- As ordenes.1. Enténdese por orden a prescrición imperativa que, ditada para ser cumprida, é o medio de logro dos fins propios dunha institución xerarquicamente organizada, como é o caso do Servizo de Emerxencias Narón.2. A orden pode ser verbal ou escrita.3. Ademais pola Xefatura poderanse ditar cantas instrucións se estimen convenientes para o bó funcionamento do Servizo. Artigo 24.- A orden de Servizo.1. A orden escrita de carácter xeral e ordinario denomínase Orden de Servizo. Configúrase como o medio básico para o coñecemento de todo o persoal do Servizo das ordes e instrucións que dite a xefatura.2. Entenderase coñecida por todo o persoal, non pudendo alegar, en ningún caso descoñecemento da mesma pasada una semana. Diariamente lembrarase polo mando ao iniciarse a quenda ou xornada laboral, ata que o seu coñecemento se considere xeral.3. Colocarase nun taboleiro exclusivo no lugar de traballo, para coñecemento de todos. Artigo 25.- Partes.1. É a comunicación oral ou escrita que se dirixe ao superior para por no seu coñecemento as novidades ou calquera feito relacionado co Servizo.2. Os membros do servizo de Emerxencias poden expor a través do conduto regulamentario, suxerencias relativas aos servizos, horarios, peticións ou queixas que estean relacionadas co desempeño das súas funcións. Caso de que a petición non sexa atendida polo seu superior, poderase elevar á autoridade local correspondente. Artigo 26.- Partes de recepción de chamada.1. De tódalas saídas a sinistros deixarase un reflexo no parte de recepción de chamada, concretando os aspectos que se determinen no impreso.2. A redacción do informe, así como os datos relevantes para a tramitación da correspondente liquidación, en caso de que proceda, levarase a cabo polo mando actuante no sinistro, de non haber este polo axente mais antigo.3. Do informe darase traslado á xefatura.4. Estes partes deberán confeccionarse nada máis regresar do sinistro, salvo circunstancias excepcionais, non entendendo por tal o simple remate da quenda. Artigo 27.- Incidencias na quenda Ao rematar a quenda de traballo, o xefe de quenda (oficial) elaborará e firmará un parte do día sinalando as novidades acontecidas así como tarefas realizadas de relevancia, de non haber este polo axente mais antigo. Artigo 28.- Partes de vehículos 1. A diario, cumprimentarase o parte impreso de revisión do vehículo asignado durante a quenda.2. Cando se detecte unha avaría ou síntoma de esta, darase parte de seguido ao xefe de quenda (oficial). 3. En cada vehículo haberá unha folla de ruta, na que anotaranse as horas de inicio e remate, kilómetros percorridos, motivo e persoa condutora.4. En caso de accidente ou colisión que sufra o vehículo durante a prestación do servizo, darase parte por escrito indicando as circunstancias concorrentes. Artigo 29.- Informes 1. Os informes cumprimentaranse con toda dilixencia aos seus superiores, responsabilizándose da autenticidade dos datos reflexados no mesmo.2. Calquera petición de informe ou documento dende o exterior, haberá de ser solicitado a través do rexistro municipal.3. Ningún informe ou documento oficial, terá saída do Servizo sen que figure a conformidade ou visto bó do Xefe do Servizo ou quen o sustitúa. CAPÍTULO V.- XORNADA E HORARIO Artigo 30.- Calendario laboral O Servizo de Emerxencias Narón, pola súa peculiaridade, ten que organizar o seu traballo en quendas e non lle será de aplicación o horario xeral do Concello. Este servizo especial axustarase ao calendario establecido pola alcaldía previa negociación co órgano de representación dos funcionarios públicos e a comunicación ó departamento de persoal. Artigo 31.- Xornada de traballo 1. A xornada de traballo de “Emerxencias Narón”, en cómputo anual, será a mesma que se sinale para o resto de funcionarios do concello de Narón.2. Dita xornada poderá ser ampliada por necesidades do servizo, coa correspondente retribución na forma establecida na lexislación vixente en materia da función pública, así como nos acordos que, conforme a esta, puideran suscribirse no ámbito municipal previa negociación coa representación dos funcionarios públicos. Artigo 32.- Horario de prestación do servizo 1. O horario de prestación do servizo fixarase polo órgano competente do concello, a través dos procedementos de definición das condicións de traballo do persoal, establecéndose as quendas que sexan precisas para garantizar un servizo as 24 horas do día durante tódolos días do ano, atendendo á dispoñibilidade de persoal e servizos a realizar. Previamente a calquera modificación da duración das quendas de traballo, deberase establecer unha negociación coa representación sindical.2. No caso de que as necesidades extraordinarias do servizo obrigasen a prolongar a xornada laboral, o persoal estará obrigado á prestación do servizo, ata que remate a necesidade, sen prexuizo da compensación establecida pola lexislación vixente, así coma nos acordos que puideran formalizarse.3. En situacións excepcionais, cando se produzan feitos ou emerxencias que así o esixan, os funcionarios poderán ser requeridos para o servizo fóra da súa xornada de traballo.4. A realización de horas extraordinarias para a realización de certos servizos onde sexan necesarias procurarase a repartición equitativa entre os membros do servizo.5. Os funcionarios que teñan reflexado no seu complemento específico o nivel de dedicación especial, terán que prestar a súa xornada de acordo co mesmo.6. O sistema de quendas haberá de respectar os principios de igualdade, rotación e non discriminación entre os empregados públicos.7. Cada membro afectado polo turno, no seu propio interese, ou a xefatura, no caso de necesidades do servizo, poderá permutar a quenda de traballo. Sempre previa comunicación a xefatura e que as necesidades do Servizo o permitan.8. Os permisos e licencias establecidas para o persoal ao servizo da administración municipal, adaptarase ao réxime de xornada, quendas e horarios previstos para o persoal de “Emerxencias Narón”. 9. O persoal poderá gozar dos días de asuntos propios, previa comunicación á xefatura e tendo en conta que nunca implicará que o servizo quede desatendido. Estes días non poderán acumularse en ningún caso ás vacacións.10. Antes do día 15 de maio de cada ano, o Servizo de Emerxencias remitirá o plan de vacacións á Unidade de Persoal. O plan de vacacións poderá modificarse con carácter individualizado, previa solicitude do interesado, sempre que non exista oposición polo xefe de servizo, fundamentada en razóns obxectivas do servizo, e que non afecte a intereses de terceiros no ámbito das quendas preestablecidas.11. O período de vacacións gozarase preferentemente, salvo necesidades do servizo, no período comprendido entre o 1 de xuño e o 30 de setembro. Poderán ser fora daquel período por iniciativa voluntaria previa solicitude sempre que por calquera causa non poida gozalas no período anteriormente citado, e non cause trastorno ao servizo.12. As actividades programadas a realizar durante a xornada laboral e o horario das mesmas, serán as que se establezan polo Auxiliar co visto e prace do Inspector Xefe. A programación estabrecida só poderá ser modificada polo Oficial ou axente con motivo da actuación en emerxencias e outros imprevistos debidamente xustificados CAPÍTULO VI.- FORMACIÓN Artigo 33.- Da formación profesional de Emerxencias Narón.1- O Concello de Narón, por sí mesmo ou de acordo coa Academia Galega de Seguridade Pública de Galicia e outras entidades adicadas á formación, establecerá un sistema de formación que asegure a capacitación profesional do persoal de Emerxencias Narón.2- Para dar cumprimento ao punto anterior, o Concello instará á Academia Galega de Seguridade a realizar un Curso de Formación Inicial para aqueles funcionarios e/ou persoal de novo ingreso no Servizo.3- Esta formación inicial será continuada por medio de cursos que incluirán unha parte de exercicios de adestramento e coordinación que formarán parte dunha formación continua que se considere oportuna para a actualización de coñecementos de todo o persoal.4- Tódolos anos haberá que realizar un reciclaxe básico sobre técnicas de salvamento e rescate, contraincendios e excarcelación e manexo de maquinaria. Na actualidade, esta formación está reglada na AGASP con cursos de 40 horas de duración para cada un, polo que estímase necesaria esta carga horaria para a realización da dita formación de reciclaxe.5- Os programas de formación interna realizaranse durante a xornada laboral e será obrigatoria. Os oficiais serán responsables da súa implantación.6- A Xefatura do Servizo, proporá ao Concello de Narón, a realización de cursos impartidos por entidades ou profesorado alleo ao Servizo.7- A formación deberá ser regrada, cualificada e continua ao longo do ano en materias que versen sobres as distintas actuacións do servizo, sen prexuízo de superar as 45 horas de formación impartida polo mesmo. Esta formación poderá ser solicitada polo interesado, tendo a obriga o servizo de facilitar os días necesarios. No caso de que, por necesidades do servizo, non se poidan conceder estes días, facilitarase en todo momento o cambio de turno para poder acudir a ditos cursos. Na actualidade esta formación é impartida pola AGASP, ENPC, concellos así como empresas privadas e sindicatos.8- O Concello de Narón deberá procurar chegar a acordos coa AGASP para a realización dos básicos esenciais para a prestación de servizos de emerxencia ao persoal municipal. Artigo 34.- Da homologación de cursos. Os cursos organizados e impartidos por Emerxencias Narón serán homologados polo propio Concello, que certificará a autenticidade e contido dos mesmos. Artigo 35.- Da acreditación da formación.1- Os Diplomas e certificados correspondentes aos diferentes cursos serán expedidos pola Secretaria do Concello de Narón, unha vez comprobado o expediente facilitado polo Xefe do Servizo.2- Tódolos Diplomas e certificados deberán expresar necesariamente; a duración do curso, datas, contido, firma de profesores así como a asistencia ou aproveitamento obtido polo alumno/a. TÍTULO III.- DO ESTATUTO DO PERSOAL CAPÍTULO I.- DOS DEREITOS E OBRIGAS Artigo 36.- Dereitos. Son dereitos específicos que lle corresponden como traballadores de forma especial os seguintes: 1- Dereito a remuneración xusta e adecuada, que contemple o seu nivel de formación, adicación, risco que comporta a súa misión así como condicións específicas de: perigosidade, penosidade e dificultade técnica do posto de traballo. Terase en conta tamén a especificidade dos horarios de traballo e peculiar estrutura.2- Dereito á cualificación profesional.3- Asistir aos cursos de formación continua, sen prexuizo da compensación que lle corresponda se se realiza fora do horario laboral. Establécense 45 horas para esta formación. Na formación haberá que recoller os aspectos particulares do posto de traballo.4- Dereito a vestiario e equipo adecuado ao posto de traballo que desenrolen.5- Dereito a unha adecuada promoción profesional, de acordo cos principios de obxetividade, igualdade de oportunidades, méritos e capacidade.6- Dereito a recompensas e premios que se establezan regulamentariamente, debendo figurar os mesmos nos expedientes persoais.7- Dereito a asistencia e defensa letrada, cando sexa esixida responsabilidade con motivo de actos derivados do desenrolo das súas funcións. O concello asumirá as costas procesais e indemnizacións por responsabilidade civil que procedan no seu caso.8- Dereito a prestar servizo nas condicións de seguridade e saúde laboral no traballo axeitadas.9- Dereito a non ser asignados á execución de tarefas alleas aos fins da natureza do servizo.10- Dereito a unha acreditación identificativa expedida polo concello.11- Dereito ás prestacións da seguridade social de acordo coa súa lexislación específica. Artigo 37.- Obrigas. Son obrigas especificas que lle corresponden como traballadores de forma especial os seguintes: 1- Cumprir integramente a súa xornada de traballo.2- Non abandoar o servizo sen previa comunicación ao seu superior inmediato.3- Obedecer e executar as ordes que reciban da xefatura, cumprindo diariamente as actividades que se marquen no programa de traballo de forma dilixente e solidaria.4- Intervir nos sinistros na forma máis rápida, efectiva e segura posible, actuando en perfecta coordinación cos compañeiros e baixo as ordes do seu superior inmediato.5- Revisión e manexo dos vehículos do servizo para os que se esixira o permiso de condución correspondente no seu día.6- Procurar a súa mellor e continuada formación profesional, dentro do seu horario laboral.7- Realizar as tarefas precisas para manter as dependencias e vehículos en condicións que permitan unha adecuada convivencia, sen prexuízo das labores de limpeza a cargo de persoas alleas ao servizo que o concello destine a estes fins.8- Gardar confidencialidade da información recibida e coñecida durante o desenvolvemento do seu traballo.9- Manter, estando de servizo, as condicións correctas de uniformidade e aseo persoal, non podendo empregar o uniforme fora da execución dos servizos encomendados, salvo casos excepcionais autorizados.10- Observar, en todo momento, unha conduta de máximo decoro, tratando con esmerada educación ao cidadán.11- Non inxerir bebidas alcohólicas, consumir drogas tóxicas, estupefacientes ou sustancias psicotrópicas durante a xornada laboral.12- Informar á xefatura, de calquera incidencia relevante no servizo, reflexando fielmente os feitos acontecidos, con obxetividade para a debida comprensión dos mesmos, sempre que deba facerse por escrito.13- Rexeitar calquera tipo de contraprestación económica ou de calquera índole que puidese recibir dos cidadáns que estean afectados directamente polo desenvolvemento do seu traballo. CAPÍTULO II.- DOS MÉRITOS E RECOMPENSAS Artigo 38.- Méritos e Recompensas. Os membros do servizo que se distingan notablemente no cumprimento das súas funcións, recompensaranse debendo constar así nos seus expedientes persoais. As recompensas que poden percibir os membros de Emerxencias Narón, son os seguintes: 1- recompensaranse con mención honorífica aqueles compoñentes que durante a prestación do servizo ou fora del distínganse na realización de intervencións difíciles ou arriscadas ou que magnifique a imaxe do Servizo. Este premio concederase pola Alcaldía, dando conta ao pleno da corporación.2- recompensaranse con distintivo aos membros do servizo que se distingan polas súas cualidades profesionais e humanas. Este premio concederase pola Alcaldía, dando conta ao pleno da corporación.3- recompensaranse coa concesión de medalla do concello aqueles membros que realicen un acto heroico e xeneroso con perigo para a súa vida, así como polos méritos contraídos ao longo dun período de tempo determinado. Este premio concederase pola Alcaldía, dando conta ao pleno da corporación. CAPÍTULO III.- DO RÉXIME DE RETRIBUCIÓNS Artigo 39.- Dos conceptos retributivos. Os conceptos retributivos dos compoñentes de Emerxencias Narón, axustaranse ao establecido na lexislación básica sobre Función Pública, así como ao aprobado con motivo da Catalogación de Postos de Traballo do Concello de Narón. Artigo 40.- Da asignación de niveis para o complemento de destino. Os niveis correspondentes ás categorías descritas no presente regulamento, equipararanse con carácter xeral aos que se establezan para postos similares na relación de postos de traballo municipal. Artigo 41.- Do complemento específico.1- O Concello de Narón, na Relación de Postos de Traballo, determinará a cuantía do complemento específico correspondente a todos os postos que deban ser provistos por funcionarios en situación de activo.2- No complemento específico reflexarán os seguintes extremos: responsabilidade, características da xornada de traballo, adicación, responsabilidade de dirección e coordinación do persoal, incomodidade física ou psíquica relacionada co posto e nivel de risco físico, toxicidade, penosidade e perigosidade, e calquera outra circunstancia que afecte ao posto de traballo.3- Aos postos de similar nivel xerárquico, en caso de sustitucións, asignaráselles complementos específicos de igual cuantía global. CAPÍTULO IV.- DA SEGUNDA ACTIVIDADE Artigo 42.- Da segunda actividade 1- A segunda actividade é unha situación do persoal do servizo de Emerxencias Narón e o seu obxeto é garantir unha adecuada aptitude psicofísica para o desempeño da actividade profesional e que evite situacións de risco para a seguridade e a saúde do persoal e/ou terceiras persoas, asegurando unha prestación eficaz do servizo.2- O Concello establecerá o desempeño de tarefas propias da segunda actividade dos membros do servizo, por ter cumprida a idade establecida ou por existir unha diminución acreditada das capacidades psicofísicas que permitan un normal desenvolvemento das funcións propias do cargo, sen que implique cambio de corpo ou escala e coas mesmas retribucións.3- As causas para solicitar o pase a situación de segunda actividade son as seguintes: a. Por cumprimento dunha idade determinada para cada escala b. Por diminución das aptitudes psicofísicas para o desempeño da actividade profesional c. Por embarazo e lactancia d. Por enfermidade Este regulamento é de aplicación ao persoal do Servizo de Emerxencias que se encontra en situación de servizo activo. Artigo 43.- Inicio do procedemento O procedemento para a declaración desta situación pode iniciarse a instancia do interesado. Artigo 44.- Destino A segunda actividade se desenvolverá noutro posto de traballo adecuado á categoría profesional que obstente o traballador/a e determinado polo concello en relación dos postos de traballo do Servizo de Emerxencias e calquera outro con acordo de ambas partes. Preferiblemente desenvolverá as tarefas de: a) Participar nos traballos de prevención e formación que realice o servizo. b) Procurar o mantemento de vehículos, dependencias e material para a utilización dos axentes de emerxencias. c) Tarefas de mantemento e control medioambiental e de prevención d) Tarefas administrativas que lle sexan encomendadas. Artigo 45.- Dereitos económicos O Concello ofrecerá aos funcionarios que pasen a dita situación, un posto co mesmo horario e no que sigan percibindo as mesmas retribucións básicas correspondentes á súa categoría, trienios e retribucións complementarias do posto de traballo que viñan desenvolvendo con anterioridade, incluídos os conceptos de xornada, sen que isto supoña perda do poder adquisitivo. TÍTULO IV.- UNIFORMIDADE E VESTUARIO Artigo 46.- Uniformidade. A plena uniformidade en tódolos membros do servizo, tanto individual coma en conxunto, pon de manifesto o grado de respeto que se ten á profesión. Ademais, o uso do uniforme configúrase como unha necesidade real e práctica, dadas as misións e servizos do Servizo de Emerxencias. Non se establecerán máis diferenzas exteriores na uniformidade que as que correspondan ás diversas escalas, e en cada unha delas, aos distintivos de grado. Existirá un uniforme de traballo ou de parque, complementado con prendas de intervención, que deberá cumprir as normas de homologación que lle sexan de aplicación. Os membros do SME do concello de Narón deberán empregar nas súas intervencións o vestiario e material de protección individual adecuado que se fixe no servizo. As prendas empregadas polos membros do Servizo levarán o escudo e o anagrama. O persoal deberá dispor da seguinte uniformidade e equipo de autoprotección: · Cazadora · Pantalón · Camiseta · Zapato de seguridade · Xersei · Chaquetón ignífugo · Cubrepantalón ignífugo · Botas de bombeiro con proteccións de seguridade · Máscara de respiración · Verdugo ignífugo · Luvas · Casco de bombeiro · Chaquetón de auga · Pantalón de auga · Arnés e corda de autoauxilio. Para a correcta identificación do cargo empregaranse os seguintes galóns e distintivos por parte do persoal: A) Galóns: · Inspector xefe de emerxencias: o galoneira de cor azul cobalto con bordo dourado. o escudo do concello na parte superior e catro barras douradas na inferior. o Galoneira rodeada con bordo dourado. · Sarxento de emerxencias: o galoneira de cor azul cobalto con bordo dourado. o escudo do concello na parte superior e tres barras douradas na inferior. o Galoneira rodeada con bordo dourado. · Cabo de emerxencias: o galoneira de cor azul cobalto con bordo en gris. o escudo do concello na parte superior e dúas barras en gris na inferior. o Galoneira rodeada con bordo en gris. · Axente de emerxencias: o galoneira de cor azul cobalto con bordo en gris. o escudo do concello na parte superior e unha barra en gris na inferior. o Galoneira rodeada con bordo en gris. · Peón de emerxencias: o galoneira de cor azul cobalto con bordo en gris. o escudo do concello na parte superior. o Galoneira rodeada con bordo en gris. B) Distintivos de identificación: · Inspector xefe de emerxencias: o distintivo cor azul cobalto con bordo dourado. o catro barras douradas. · Sarxento de emerxencias: o distintivo cor azul cobalto con bordo dourado. o tres barras douradas. · Cabo de emerxencias: o distintivo cor azul cobalto con bordo en gris. o dúas barras en gris. · Axente de emerxencias: o distintivo cor azul cobalto con bordo en gris. o unha barra en gris. · Peón de emerxencias. o distintivo cor azul cobalto con bordo en gris. Os distintivos nos cascos irán situados na parte posterior e serán reflectantes. Os distintivos nas prendas superiores do uniforme deberán situarse á altura do peito dereito por enriba do anagrama. O Concello de Narón, deberá coidar que en todo momento a uniformidade e, en xeral, a equipación persoal dos compoñentes do Servizo sexa a axeitada e este en correcto estado de conservación. Establecerase pola comisión de asesoramento de compras o período de vida útil de cada prenda, sen exceder os períodos marcados polo fabricante naqueles casos en que proceda. Cada prenda ou útil persoal sustituirase ao rematar a súa vida útil. No caso de producirse un deterioro prematuro pola natureza das tarefas desenvolvidas, procederase á súa restitución por parte do Concello, previo informe e autorización por parte da xefatura. Artigo 47.- Uso do uniforme. O uso do uniforme é obrigatorio para tódolos membros de Emerxencias Narón cando estean de servizo, prohibíndose a súa utilización noutros momentos. Sobre o uniforme poderanse portar os distintivos correspondentes autorizados polo Concello. Os complementos de dotación regulamentaria serán de uso obrigado en calquera intervención fora das dependencias do servizo, según os protocolos fixados. Coidarase o aseo persoal e limpeza das prendas. A limpeza dos traxes de intervención farase de xeito adecuado con cargo ao orzamento do concello. TÍTULO V.- SEGURIDADE E SAÚDE LABORAL Artigo 48.- Protección persoal.1- O persoal de Emerxencias Narón, durante o desenvolvemento das súas tarefas, deberá dispoñer dunha protección eficaz que garanta a súa seguridade e saúde laboral, tal como equipos de respiración autónoma, traxes especiais de protección, etc. 2- Debido ao alto risco das actuacións de Emerxencias Narón, todo o persoal queda na obriga de empregar correctamente as prendas de protección persoal que se lle faciliten para previr accidentes, e coidar do seu perfecto estado de conservación. Artigo 49.- Seguridade e Saúde no centro de traballo.1- Os traballadores do Servizo veñen obrigados a observar estritamente tódalas medidas de seguridade e saúde laboral que se adopten con carácter xeral e específico no centro ou posto de traballo.2- Así mesmo, teñen o deber de cooperar na prevención dos riscos profesionais e manter a máxima hixiene no traballo, cumprindo coas instrucións e ordes sobre estas materias, coa obriga de: a) dar conta inmediatamente ó responsable da unidade ou directamente ó Comité de Seguridade e Saúde Laboral das avarías e deficiencias que poidan supoñer riscos ou ocasionar perigo no centro de traballo. b) Coidar e manter a súa hixiene persoal, para evitar enfermidades contaxiosas ou molestias ós compañeiros. c) Someterse voluntariamente a recoñecementos médicos e a vacinacións ou inmunizacións ordenadas polas autoridades sanitarias ou polo Comité de Seguridade e Saúde Laboral. Artigo 50.- Actividades tóxicas, penosas ou perigosas. As tarefas que leve a cabo o persoal de Emerxencias Narón, consideraranse tóxicas, penosas ou perigosas, según o establecido no presente artigo, aínda cando a execución de tales actividades sexa inherente ao estrito cumprimento das obrigas laborais dos propios empregados públicos.1- Consideraranse actividades tóxicas todas aquelas tarefas que supoñan unha exposición a calquera substancia que teña a consideración de tóxica ou nociva para a saúde, como exposicións a fumes, gases, choiva, frío, intemperie, pós en suspensión e outras. 2- Consideraranse actividades penosas as tarefas que se executen en situación de exposición a ruídos, vibracións, así como aquelas outras que como consecuencia da exposición ás mesmas, poidan chegar a producir risco para a integridade física ou a saúde, como o traballo en posturas incómodas ou forzadas, levantamento continuo de pesos, movementos continuados que supoñan esforzo físico e tarefas executadas en frecuente exposición ás inclemencias meteorolóxicas ou ambientais.3- Consideraranse actividades perigosas as susceptibles de producir lesión física, tales como as que impliquen manipulación, expenderías ou almacenamento de produtos con risco de producir explosión, inflamación, radiación ou semellantes, ou o manexo de máquinas, vehículos ou ferramentas de traballo que poidan poñer en perigo a integridade física dos traballadores, así como as tarefas que frecuentemente se desenvolvan en situacións de conflitividade ou de inseguridade 4- En calquera caso, procurarase resolver mediante a implantación das necesarias medidas de seguridade e saúde laboral as condicións de toxicidade, penosidade ou perigosidade. Artigo 51.- infraestructura básica para a prestacion do servizo: O Concello de Narón, deberá contar coa seguinte estructura básica indispensable para a prestación do servizo dentro dos estándares mínimos: · Material de protección individual de cada membro do equipo · Equipo de excarceración · Camión de primeira intervención (BUL) · Camión nodriza · Camión escaleira (mínimo 32 metros) · Un vehiculo lixeiro de intervención rápida (pick up) · Minimo de persoal para operativos de 3 personas por turno en actuación 24 horas TÍTULO VII.- RÉXIME DISCIPLINARIO Artigo 52.- O réxime disciplinario dos membros do Servizo de Emerxencias será o mesmo que o establecido para o restante persoal da Administración Local e o recollido no estatuto básico do empregado público e demais normas específicas vixentes aplicables. DISPOSICIONS ADICIONAIS: PRIMEIRA O persoal municipal de emerxencias Narón tera carácter de “Axente da autoridade” no exercicio das súas función. SEGUNDA Supletoriedade normativa Nos aspectos non previstos neste regulamento para a situación regulada no presente Título, será de aplicación supletoria a normativa estatal e autonómica de servizos de emerxencias, protección civil, prevención e extinción de incendios e salvamento. TERCEIRA.- a xestión do servicio de prevención e extinción de incendios, en aqueles apartados que non impliquen exercicio de autoridade inherente aos poderes públicos, poderán ser prestadas en réxime de xestión indirecta, previa a correspondente licitación, segúndo determina o informe 7/2006 de 24 de marzo de 2006 da Xunta Consultiva de contratación administrativa. Disposición final.- Este Regulamento entrará en vigor logo de que se publique o seu texto íntegro no Boletín Oficial da Provincia e trascorra o prazo de quince días a que se refiren os artigos 70.2 e 65.2 da lei 7/1985, do 2 de Abril, Reguladora das Bases de Réxime Local e a súa aprobación requirira unha revisión na valoración dos postos de traballo que nel se recollen e se é preciso a súa modificación na R. P. T con aplicación retroactiva dende a data de aprobación deste Regulamento. Narón, 11 de setembro de 2012 O alcalde José M. Blanco Suárez